**AZ ÉPÍTMÉNYADÓRÓL:**

Adóköteles Hajdúnánás illetékességi területén lévő lakás és nem lakás céljára szolgáló építmény. Az adókötelezettség az építmény valamennyi helyiségére kiterjed, annak rendeltetésétől, illetve hasznosításától függetlenül.

Az építményadó **alanya az, aki az év első napján az építmény tulajdonosa, vagy a vagyoni értékű jog jogosultja.** Több tulajdonos esetén a tulajdonosok tulajdoni hányadaik arányában adóalanyok.

Az adókötelezettség a használatbavételi- illetve fennmaradási engedély jogerőre emelkedését vagy véglegessé válását vagy a használatbavétel tudomásulvételét követő év első napján keletkezik és megszűnik az építmény megszűnése évének utolsó napján.

**Az építmény használatának szünetelése az adókötelezettséget nem érinti.**

Az adó **alapja** az építmény **m2- ben számított hasznos alapterülete**.

Az adó **mértékét Hajdúnánás Városi Önkormányzat Képviselő-testületének** **a helyi adókról szóló 27/2016. (VII. 05.) Önkormányzati Rendelete** tartalmazza.

Az adózónak az építményadóról az adókötelezettség **keletkezését** (pl.: vásárlás, építés), illetve **változását** (pl.: értékesítés, bontás) követő **15 napon belül kell adatbejelentést tennie, mely alapján az** építményadót az önkormányzati adóhatóság az éves kivetés útján határozatban állapítja meg. Nem kell újabb adóbevallást tenni mindaddig, ameddig az építményadót (adókötelezettséget) érintő változás nem következik be. Az adó megfizetése a korábbi határozat alapján félévenként, két egyenlő részletben az adóév március 15-éig, illetve szeptember 15-éig esedékes.

A helyi adókról szóló 1990. évi C. törvény (Htv.) meghatároz az építményadó alóli mentességi eseteket (pl. szükséglakás, a törvényi feltételek teljesülése esetén az istálló, üvegház, magtár).

Hajdúnánás Városi Önkormányzat Építményadó beszedési számla: **11738077-15372662-02440000**

Helyi adóügyi kérdésekben részletes tájékoztatás található Hajdúnánás honlapján, illetve további információ kérhető a Hajdúnánási Közös Önkormányzati Hivatal Közgazdasági Irodája Adóügyi Csoportjának munkatársaitól.

**Hajdúnánási Közös Önkormányzati Hivatal Adóügyi Csoportja**